गगन की हसरत हम भी बनें उस्ताद जाकिर हुसैन
उसने 6 बसंत ही पार किए कि तबला वादन में जाकिर हुसैन बनने की हसरत पाल ली। बेटे की कला में बढ़ती ललक देख उसका सपना साकार करने में भी पिता हमसफर बन गए। आज 16 साल का गगन किसी परिचय का मोहताज नहीं है।जी हां, हम बात कर रहे हैं मछरयाई में रहने वाले थान सिंह राज के बेटे गगन राज की। गगन की आज जितनी उम्र नहीं, उससे कहीं ज्यादा उसके खाते में अवॉर्ड हैं। 7 साल की उम्र में खैरागढ़ में तबला वादन में पहला स्थान बनाने वाले गगन ने इसी महीने एसोसिएशन ऑफ इंडिया यूनिवर्सिटी के बैनर तले मुंबई में हुए रंगारंग कार्यक्रम में सागर सेंट्रल यूनिवर्सिटी की ओर से तबला वादन में प्रतिनिधित्व कर गोल्ड मैडल जीता है। पिता थान सिंह एवं मां कौशल्या राज ने बताया बेटे को बचपन से ही तबला बजाने का शौक था। 6 साल की उम्र में वह आदर्श संगीत महाविद्यालय के तबला वादक पंडित विभूति मलिक का शागिर्द बन गया।
पहले वार्ड और शहर में होने वाले सांस्कृतिक कार्यक्रमों में वह तबला बजाता, फिर स्कूल की ओर से होने वाली विद्याओं में आगे आया। 7 साल की उम्र में उसने खैरागढ़ संगीत महाविद्यालय से इस विद्या में पहला स्थान पाया। इसके बाद अवॉर्ड की फेहरिस्त में हर साल राज्य सरकार की ओर जिला-प्रदेश स्तर पर होने वाले कार्यक्रमों में अवॉर्ड बंटोरता गया।
सागर से मुंबई तक का गगन ने किया सफर
इस बीच मुंबई, दिल्ली और भोपाल जैसे महानगरों में हुए सांस्कृतिक कार्यक्रमों में सागर का नाम रोशन किया। बीए प्रथम वर्ष में दाखिला लेते ही साल 2017 में एसोसिएशन ऑफ इंडियन यूनिवर्सिटी की ओर से मुंबई में हुए रंगारंग कार्यक्रम में सागर विश्वविद्यालय का प्रतिनिधित्व कर बेस्ट तबला वादक का इनाम जीता।
बाल रंग में कला का जादू बिखरा : साल 2011 में नन्हें कदम, 12 में बाल रंग में बिखेरा जलवा एक्सीलेंस स्कूल के छात्र गगन ने साल 2011 में राज्य शासन के स्वराज संस्थान संचालनालय की ओर से बाल दिवस पर भोपाल में हुए नन्हें कदम समूह गान में इस विभाग के संचालक श्रीराम तिवारी और तत्कालीन सांंस्कृतिक मंत्री ने बेस्ट तबला वादक बालक का पुरस्कार पाया। साल 2012 में भोपाल में हुए अंतरराष्ट्रीय बाल रंग समारोह में अपना जलवा बिखेरा। 2013 में सागर के खेल परिसर में हुए सागर महोत्सव में मुंबई से आए बॉलीवुड गायक नितिन मुकेश, सुजाता त्रिवेदी और अलतमास फरीदी के साथ कार्यक्रम में तबला बजाकर खिताब पाया।
कला की दम पर हर किसी को कायल बनाया
कला की दम पर दर्शकों को कायल करने वाले गगन की नन्हीं अंगुलियां जब तबले पर नाचती हैं, तो देखने वाले कह उठते हैं- वाह गगन उस्ताद.. वाह...। 15 मार्च 2013 में जन्मे गगन राज ने भास्कर से चर्चा में अपनी कामयाबी का राज बताते हुए कहा-हर इंसान में कला की देवी विद्यमान होती है। बस जरूरत है उसे निखारने की। आज मुझे गर्व है मेरे माता-पिता ने हौसलाआफजाई की, गुरु का आशीर्वाद मिला, जो इस मुकाम पर पहुंचा। गगन ने कहा-मेरा बचपन से सपना है- मैं जाकिर हुसैन जैसा तबला वादक बनूं।
कमाल का लाल
mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva